arnastofnun/IGC-2024 huggingface dataset:
S-1340/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu 6. september 2011 á hendur M-kk-þgf C-x-x A P-x-x, kt. […], Hringbraut 54, Reykjavík, fyrir fíkniefnalagabrot, með því að hafa fimmtudaginn 23. september 2010, í kjallara að Funafold 58 í Reykjavík, haft í vörslum sínum í sölu- og dreifingaskyni 168 kannabisplöntur og 285,80 g af kannabislaufum, og fyrir að hafa um nokkurt skeið fram til þessa dags staðið að ræktun greindra plantna.

Telst þetta varða við 2. gr., sbr. 4.,5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 168 kannabisplöntum og 285,80 g af kannabislaufum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. einnig er krafist upptöku á 9 gróðurhúsalömpum og 1 rafmagnstöflu, en þessir munir voru notaðir til framleiðslu kannabisplantnanna og lagt var hald á í málinu, sbr. 7. mgr. 5. gr. sömu laga.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí árið 1967 og hefur samkvæmt sakavottorði ekki gerst sekur um refsiverða háttsemi áður svo kunnugt sé.

Með hliðsjón af sakarferli ákærða og sakarefni málsins er refsing ákærða ákveðin fangelsi í 5 mánuði sem bundið verður skilorði með þeim hætti er í dómsorði greinir.

Með vísan til lagaákvæða í ákæru eru upptæk gerð fíkniefni og áhöld svo sem í dómsorði greinir.

Ákærði greiði sakarkostnað samkvæmt sakarkostnaðaryfirliti.

D ó m s o r ð :

Ákærði, M-kk-nf C-x-x A P-x-x, sæti fangelsi í 5 mánuði, en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptækar eru til ríkissjóðs, 168 kannabisplöntur og 285,80 g af kannabislaufi, 9 gróðurhúsalampar og 1 rafmagnstafla, sem lögregla lagði hald á við rannsókn málsins.

Ákærði greiði 268.817 krónur í sakarkostnað.

S-kk-nf S-kk-nf.
S-1342/2011

Mál þetta var höfðað með ákæru lögreglustjórans á höfuðborgarsvæðinu, dagsettri 6. september sl., á hendur G-kk-þgf I-kk-þgf, kennitala 000000-0000, Nökkvavogi 2, Reykjavík, fyrir fíkniefnalagabrot með því að hafa mánudaginn 10. maí 2010, að Njálsgötu 33b í Reykjavík, haft í vörslum sínum í sölu og dreifingarskyni 117 kannabisplöntur, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 117 kannabisplöntum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 9 gróðurhúsalömpum, 2 viftum, 4 tímarofum og 1 rakamæli, sem lagt var hald á í málinu, samkvæmt 7. mgr. 5. gr. sömu laga.

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði var dæmdur í 4 ára og 6 mánaða fangelsi fyrir brot gegn 173. gr. alm. hgl., árið 2001 . Verður refsing hans því ákveðin fangelsi í 3 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækar skulu vera 117 kannabisplöntur, 9 gróðurhúsalampar, 2 viftur, 4 tímarofar og 1 rakamælir.

Ákærði greiði 136.571 krónur í sakarkostnað og málsvarnarþóknun skipaðs verjanda síns, S-kk-ef G. G-kk-ef hrl., 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, G-kk-nf I-kk-nf sæti fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækar skulu vera 117 kannabisplöntur, 9 gróðurhúsalampar, 2 viftur, 4 tímarofar og 1 rakamælir.

Ákærði greiði 136.571 krónur í sakarkostnað þar með talda málsvarnarþóknun skipaðs verjanda síns, S-kk-ef G. G-kk-ef hrl., 75.300 krónur.

A-kk-nf Í-kk-nf
S-1389/2011

Mál þetta var höfðað með ákæru ríkissaksóknara, dags. 6. september 2011, á hendur Ó-kk-þgf T-kk-þgf H-kk-þgf, Langholtsvegi 10, Reykjavík.

Málið er höfðað ... fyrir umferðarlagabrot og rangar sakargiftir, með því að hafa þriðjudaginn 13. júlí 2011 ekið bifreiðinni UP-009, án þess að hafa öðlast ökuréttindi, eftir vegaslóða í Breiðdal á Reykjanesi. Þegar lögregla stöðvaði aksturinn og hafði afskipti af ákærða gaf hann ranglega upp nafn og kennitölu Ó-kk-ef H-kk-ef E-kk-ef… og kom því þannig til leiðar að Ó-kk-þgf H-kk-þgf var sent sektarboð fyrir aksturinn.

Þetta er talið varða við 1. mgr. 148. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

Ákæruvaldið krefst refsingar og greiðslu sakarkostnaðar.

Ákærði kom fyrir dóm 19. þessa mánaðar og játaði brot sitt eins og því er lýst í ákæru.

Ákærði hefur ekki öðlast ökuréttindi og hefur því með akstri sínum brotið gegn 1. mgr. 48. gr. umferðarlaga.

Ákærði játaði að hafa sagst heita Ó-kk-nf H-kk-nf E-kk-nf og að hafa gefið upp kennitölu hans. Nánar aðspurður kvaðst hann þekkja Ó-kk-þf og taldi víst að hann hefði ökuréttindi. Ákæruvaldið hefur ekki reynt að sýna fram á annað. Því fól það ekki í sér rangar sakargiftir að segja að Ó-kk-nf hefði ekið bifreið. Samkvæmt frumskýrslu lögreglu var einnig tekið til athugunar hvort ákærði hefði ekið utan vegar og hvort búnaður bifreiðarinnar bryti í bága við lög. Þessi atriði eru ekki tekin upp í ákæru og koma því ekki til skoðunar. Miða verður við verknaðarlýsingu ákæru að þessu leyti. Verður að sýkna ákærða af broti gegn 1. mgr. 148. gr. almennra hegningarlaga.

Refsing fyrir umferðarlagabrotið er ákveðin 20.000 króna sekt. Vararefsing skal vera fangelsi í tvo daga.

Sakarkostnaður er enginn.

Dómsorð

Ákærði, Ó-kk-nf T-kk-nf H-kk-nf, greiði 20.000 króna sekt til ríkissjóðs innan fjögurra vikna, en sæti ella fangelsi í tvo daga.
S-1496/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 13. september 2011 á hendur S-kvk-þgf D-kvk-þgf S-kvk-þgf, kt. 000000-0000, Veghúsum 31, Reykjavík, fyrir eftirtalin brot framin í Reykjavík 2010:

I.

Fyrir þjófnað með því að hafa:

1. Fimmtudaginn 3. júní í versluninni Lyfju, Lágmúla 5, stolið snyrtivörum samtals að andvirði 11.797 krónum.

2. Miðvikudaginn 10. nóvember í versluninni Hagkaup í Spönginni stolið snyrtivörum samtals að andvirði 38.886 krónum.

Telst þetta varða við 244. gr. almennra hegningarlaga nr. 19/1940.

II.

[…]

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu Hagkaups, kt. 000000-0000 er þess krafist að ákærðu verði gert að greiða skaðabætur að fjárhæð 38.886 krónur auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi 10. nóvember 2010, en eftir það dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í september 1985. Hún hefur ekki áður sætt refsingu svo kunnugt sé. Þykir refsing ákærðu hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Skaðabótakrafa Hagkaups hf. fullnægir ekki skilyrðum 173. gr. laga um meðferð sakamála nr. 88/2008 og verður henni því vísað frá dómi.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærða, S-kvk-nf D-kvk-nf S-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Skaðabótakröfu Hagkaups hf. er vísað frá dómi.

R-kvk-nf H-kvk-nf
S-1500/2011

Mál þetta, sem dómtekið var í dag, er höfðað af ríkissaksónara með ákæru þann 12. september 2011, á hendur R-kk-þgf E-kk-þgf R-kk-þgf, kt. […], Sandvaði 1, Reykjavík, fyrir brot gegn valdstjórninni, með því að hafa sunnudaginn 27. desember 2009 í lögreglubifreið sem ekið var frá Laugavegi, Reykjavík, áleiðis á lögreglustöðina að Hverfisgötu 113-115, ráðist með ofbeldi á lögreglumanninn S-kk-þf B-kk-þf A-kk-þf, sem var þar við skyldustörf, og kýlt hann í andlitið, með þeim afleiðingum að S-kk-nf B-kk-nf hlaut eymsli, roða og þrota yfir hægra kinnbeini.

Telst brotið varða við 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði, er fæddur í nóvember 1975. Samkvæmt sakavottorði nær brotaferill ákærða allt aftur til ársins 1994 og hefur hann alls fimmtán sinnum verið dæmdur fyrir brot gegn hegningarlögum og umferðar- og fíkniefnalögum. Síðast var ákærði dæmdur 5. nóvember 2010, en þann dag var hann dæmdur í 30 daga fangelsi fyrir hraðakstur og akstur sviptur ökurétti. Það brot ákærða sem hér um ræðir var framið fyrir uppsögu refsidómsins frá 5. nóvember 2010 og er því hegningarauki skv. 78. gr. almennra hegningarlaga. Ber að ákvarða refsingu með hliðsjón af því. Með hliðsjón af sakarefni málsins, sakaferli ákærða, hreinskilinni játningu hans og þess hve langt er um liðið síðan brotið var framið er refsing ákærða hæfilega ákveðin fangelsi í 3 mánuði. Verður það bundið skilorði með þeim hætti er í dómsorði greinir.

Ákærði greiði allan sakarkostnað sem hlotist hefur af málinu, þar með talda málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, eins og nánar er greint í dómsorði. Hefur þá verið tekið tillit til virðisaukaskatts.

D ó m s o r ð :

Ákærði, R-kk-nf Ö-kk-nf R-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 115.450 krónur í sakarkostnað, þar með talin málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 87.850 krónur.

S-kk-nf S-kk-nf.
S-1509/2011

Mál þetta var höfðað með ákæru lögreglustjórans á höfuðborgarsvæðinu, dagsettri 20. september sl., á hendur A-kk-þgf Ó-kk-þgf S-kk-þgf, kennitala 000000-0000, Eiríksgötu 4, Reykjavík, „fyrir sérstaklega hættulega líkamsárás með því að hafa, laust fyrir miðnætti fimmtudaginn 4. mars 2010, á veitingastaðnum Prikinu, Bankastræti 12 í Reykjavík, slegið eða kastað stóru bjórglasi í andlit E-kk-ef G-kk-ef Þ-kk-ef, með þeim afleiðingum að hann hlaut skurð á vinstri augabrún, tvo skurði í vinstri augnkrók, þrjá skurði á vinstri kinn, og fjóra skurði vinstra megin á háls, sem saumaðir voru með alls 63 sporum, sár á baugfingur vinstri handar og bólgur á kinnbein.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Af hálfu E-kk-ef G-kk-ef Þ-kk-ef, kennitala 000000-0000, er krafist skaða- og miskabóta úr hendi ákærða, samtals að fjárhæð 1.192.980 kr., með vöxtum skv. 8. gr. vaxtalaga nr. 38/2001 frá 4. mars 2010 en síðan með dráttarvöxtum skv. 9. gr., sbr. 1. mgr. 6. gr. sömu laga frá 23. október 2010 og til greiðsludags.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Ákærði hefur ekki áður gerst sekur um refsiverða háttsemi. Hann hefur játað sakir og samþykkt að greiða bætur. Verður refsing hans ákveðin fangelsi í 5 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Ákærði verður dæmdur til að greiða bætur eins og í dómsorði segir. Ákærði greiði 31.050 krónur í sakarkostnað og málsvarnarþóknun skipaðs verjanda síns, B-kk-ef E-kk-ef hdl., 188.250 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, A-kk-nf Ó-kk-nf S-kk-nf, sæti fangelsi 5 mánuði fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði E-kk-þgf G-kk-þgf Þ-kk-þgf 300.000 krónur í miskabætur og 125.500 krónur í málskostnað.

Ákærði greiði 31.050 krónur í sakarkostnað og málsvarnarþóknun skipaðs verjanda síns, B-kk-ef E-kk-ef hdl., 188.250 krónur.

A-kk-nf Í-kk-nf
S-1531/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 27. september 2011 á hendur L-kk-þgf M-kk-þgf H-kk-þgf, kt. 000000-0000, Fannarfelli 4, Reykjavík, fyrir fíkniefnalagabrot með því að hafa, mánudaginn 6. júlí 2011, í bifreiðinni GTT-98 á akbrautinni á Vesturlandsvegi við Suðurlandsveg í Reykjavík, haft í vörslum sínum í sölu- og dreifingarskyni 502,49 g af maríhúana, sem lögregla fann við leit.

Telst brotið varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ofangreind fíkniefni verði gerð upptæk samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1982. Hann hefur frá árinu 1999, hlotið 14 refsidóma fyrir nytjastuld, umferðarlagabrot, þjófnað, hylmingu og fyrir brot gegn 1. mgr. 148. gr. almennra hegningarlaga, auk þess að hafa ítrekað gengist undir lögreglustjórasáttir fyrir umferðarlagabrot. Auk framangreinds var ákærði dæmdur 7. október 2010 til að sæta fangelsi í 3 ár og 9 mánuði fyrir brot gegn 173. gr. a., sbr. 20. gr. almennra hegningarlaga. Við ákvörðun refsingar verður litið til þess að ákærði hefur skýlaust játað brot sitt. Þykir refsing ákærða hæfilega ákveðin fangelsi í 3 mánuði.

Ákærði sæti upptöku á 502,49 g af maríhúana, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, V-kk-ef H. V-kk-ef hrl., 62.750 krónur að meðtöldum virðisaukaskatti. Ákærði greiði 37.650 krónur í annan sakarkostnað.

Af hálfu ákæruvaldsins flutti málið F-kvk-nf B-kvk-nf F-kvk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, L-kk-nf M-kk-nf H-kk-nf, sæti fangelsi í 3 mánuði.

Ákærði sæti upptöku á 502,49 g af maríhúana.

Ákærði greiði málsvarnarþóknun skipaðs verjanda síns, V-kk-ef H-kk-ef V-kk-ef hrl., 62.750 krónur, og 37.650 krónur í annan sakarkostnað.

R-kvk-nf H-kvk-nf
S-1544/2011

Ár 2011, mánudaginn 24. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1544/2011: Ákæruvaldið (A-kvk-nf L-kvk-nf G-kvk-nf) gegn H-kvk-þgf K-kvk-þgf W-x-x sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 4. október sl. á hendur ákærðu, H-kvk-þgf K-kvk-þgf W-x-x, kt. 000000-0000, Kóngsbakka 7, Reykjavík, „fyrir eftirtalin þjófnaðarbrot framin á árinu 2010, nema annað sé tekið fram:

I.

Gegn ákærðu í félagi við annan:

Miðvikudaginn 24. nóvember, í verslun Bónuss, Faxafeni 14, Reykjavík, stolið vörum, samtals að verðmæti kr. 19.073.

(M. 007-2010-80741)

Miðvikudaginn 8. desember, í verslun IKEA, Kauptúni 4, Garðabæ, stolið heimilisvörum, samtals að verðmæti kr. 36.170.

(M. 007-2010-83943)

II.

Gegn ákærðu einni:

Þriðjudaginn 5. október, í verslun Hagkaups, Spönginni 25, Reykjavík, stolið þremur glösum af ilmvatni, samtals að verðmæti kr. 15.497.

(M. 007-2010-64957)

Mánudaginn 22. nóvember, í verslun Lyfju, Smáralind, Kópavogi, stolið snyrtivörum samtals að verðmæti kr. 14.906, í verslun Body Shop á sama stað, stolið snyrtivörum samtals að verðmæti kr. 3.470, í verslun SIX, á sama stað, stolið skarti, samtals að verðmæti kr. 6.370, í verslun Eymundssonar, á sama stað, stolið jólavarningi, samtals að verðmæti kr. 1.595, í verslun Tiger, á sama stað, stolið sokkum og boxi, samtals að verðmæti kr. 900, allt samtals að verðmæti kr. 27.241.

(M. 007-2010-77281)

Teljast brot þessi varða við 244. gr. almennra hegningarlaga nr. 19/1940.

IV.

Gegn ákærðu einni:

Fyrir nytjastuld, með því að hafa föstudaginn 11. mars 2011, í félagi við annan mann tekið bifreiðina UA-895 heimildarlaust á bifreiðastæði við Skeggjagötu 25, Reykjavík, og ekið henni um götur Reykjavíkur, suður Hafnarfjarðarveg og að Arnarnesvegi þar sem lögregla stöðvaði aksturinn.

(007-2011-15198)

Telst brot þetta varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956.

Þess er krafist að ákærða verði dæmd til refsingar og til greiðslu alls sakarkostnaðar.“

Bótakröfur voru gerðar í málinu en þær voru ekki dómhæfar.

Upphaflega var málið höfðað gegn ákærðu og A-kvk-þgf G-kvk-þgf en það var skilið í sundur við þingfestingu.

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæða. Ákærða telst hafa rofið skilorð dóms frá 19. apríl 2010. Ber að dæma hann upp og gera ákærðu refsingu í einu lagi. Þykir refsing ákærðu hæfilega ákveðin fangelsi í 90 daga. Ákærða hefur tekið sig á og er hætt óreglu. Þykir rétt að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Sakarkostnað hefur ekki leitt af málinu.

DÓMSORÐ:

Ákærða, H-kvk-nf K-kvk-nf W-x-x, sæti fangelsi í 90 daga. Framkvæmd refsingarinnar er frestað og fellur hún niður að liðnum 2 árum frá dómsuppsögu, haldi ákærða almennt skilorð.

P-kk-nf G-kk-nf
S-1557/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru þann 4. október sl. á hendur S-kk-þgf S-kk-þgf S-kk-þgf, kt. […], Torfufelli 50, Reykjavík, fyrir líkamsárás, með því að hafa fimmtudaginn 16. september 2010, inni á stigagangi fjölbýlishúss við Austurberg 14, veist að J-kk-þgf Þ-kk-þgf, kt. […], og slegið hann ítrekuðum hnefahöggum í höfuð og handlegg, með þeim afleiðingum að hann fékk yfirborðsáverka á höfði, úlnlið og hendi.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar og greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst árið 1986. Samkvæmt sakavottorði á ákærði að baki nokkuð langan sakaferil eða allt frá 16 ára aldri. Eru dómarnir orðnir tíu alls, sáttir þrjár og ein viðurlagaákvörðun. Um er að ræða brot á almennum hegningarlögum, lögum um ávana- og fíkniefni og umferðarlögum. Að því er síðustu ár varðar var ákærði 30. nóvember 2009 dæmdur í 4ra mánaða skilorðsbundið fangelsi fyrir þjófnað. Þá var hann dæmdur 21. maí 2010 í 20 mánaða fangelsi fyrir líkamsárás, tilraun til fjárkúgunar, frelsissviptingu, þjófnað og eignaspjöll. Loks var hann 2. nóvember 2010 dæmdur í 2ja mánaða fangelsi fyrir nytjastuld og umferðarlagabrot. Brot það sem hér er nú dæmt fyrir er hegningarauki við refsidóminn frá 2. nóvember 2010. Ber því að tiltaka refsingu eftir 78. gr. laga nr. 19/1940. Með hliðsjón af sakarefni málsins, greiðlegri játningu ákærða og því að ákærði hefur tekið sig á varðandi neyslu á fíkniefnum og áfengi er refsing hans nú hæfilega ákveðin fangelsi í 30 daga.

Ákærði greiði málsvarnarþóknun skipaðs verjanda síns, K-kk-ef S-kk-ef hæstaréttarlögmanns, svo sem í dómsorði greinir.

D ó m s o r ð :

Ákærði, S-kk-nf S-kk-nf S-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, K-kk-ef S-kk-ef hæstaréttarlögmanns, 75.300 krónur.

S-kk-nf S-kk-nf.